Държавен вестник, бр. 65, 2017 г., стр. 41

БРОЙ  65	
Д Ъ Р Ж А В Е Н  В Е С Т Н И К 	
СТР.  41  
Чл. 19. Системи на турнирите
(1) Система на отстраняване в 1 среща.
При състезания по системата на отстраня-
ването в една футболна среща, ако се получи 
равен резултат в редовното време, се изиграват 
две продължения по 15 минути.
(2) Система на отстраняване в 2 срещи.
При състезания по системата на отстраня-
ването в две срещи при разменено гостуване, 
при равенство от двете футболни срещи пре-
димство има отборът, отбелязал повече голове 
на чужд терен. При равенство в този показател 
се изиграват две продължения по 15 минути.
(3) Когато в продълженията по ал. 1 или 2 
остане равен резултат, за определяне на побе-
дител се изпълняват наказателни удари.
(4) Процедура по изпълнението на наказа-
телни удари по ал. 3:
а) по време на изпълнението на наказател-
ните удари не се позволява на игралното поле 
да присъстват външни лица;
б) служебните лица, записани в съдийския 
протокол на футболната среща, могат да влязат 
в игралното поле преди изпълнението на на-
казателните удари само за даване на указание, 
след което напускат същото.
(5) При изпълнението на наказателни удари 
се процедира съгласно решението на Между-
народния борд по правилата от 27.06.1970 г., 
поместено във футболния правилник и допъл-
ненията към него:
а) ако се изпълняват наказателни удари за 
определяне на победителя на електрическо 
осветление и осветлението се повреди, преди 
изпълнението на наказателните удари да е 
завършило, съдията трябва да изчака отстра-
няването на повредата и ако осветлението не 
може да бъда възстановено, победителят се 
определя чрез теглене на жребий;
б) ако осветлението се повреди, преди да 
започне изпълнението на наказателните удари 
за определяне на победителя, съдията трябва 
да изчака отстраняването на повредата и ако 
осветлението не може да бъде възстановено, 
победителят се определя чрез теглене на жребий;
в) ако поради размирици на стадиона или 
друга причина наказателни удари за определяне 
на победителя не могат да се изпълнят, съдията 
трябва да изчака и ако обстановката не поз-
волява изпълнението, да определи победителя 
чрез теглене на жребий;
г) при всички случаи, когато се тегли жре-
бий за определяне на победителя, това трябва 
да стане в съблекалнята на съдиите, в при-
съствието на делегата, съдиите, капитаните и 
ръководителите на двата отбора.
(6) При състезанията за аматьори, за всички 
възрасти, продължения не се играят, а побе-
дителят след равенство в редовното време се 
определя чрез изпълнение на наказателни удари 
в съответствие с чл. 19, ал. 4 и 5.
(7) При присъждане на служебна загуба 
отборът/ФК, станал причина за присъждане 
на служебна загуба, губи право да продължи 
участието си в това издание на турнира. В слу-
чаите на отстраняване в две срещи служебна 
загуба се присъжда и в двете срещи. 
Раздел V
Условия за участие в държавните първенства 
и турнири
Чл. 20. (1) ФК с отбори съответно в Първа 
лига, Втора лига, Трета лига, областни групи 
и юношески групи за всички възрасти задъл-
жително участват в първенствата с всичките си 
отбори на съответните нива, като осигуряват 
необходимите условия за провеждане на тре-
нировъчен и състезателен процес.
1. Условия в професионалния футбол:
а) всеки ФК, участващ с отбор в Първа лига 
или Втора лига, спазва задължително условията 
на Правилника за статута на ФК – член на БФС;
б) всеки ФК, участващ с отбор в Първа лига 
или Втора лига, спазва задължително съот-
ветните условия и изисквания на Наредбата за 
национално клубно лицензиране за вътрешните 
първенства и турнири;
в) всеки ФК, който участва с отбор в Пър-
ва лига или Втора лига, спазва задължително 
изискванията за квалификационните степени и 
лицензи на треньорите от „Статут на треньора 
по футбол в системата на БФС“; треньорите 
на отборите от Първа лига и треньорите на 
отборите от Втора лига сключват:
 – трудови договори с ФК на пълен работен 
ден (8-часов работен ден), които регламентират 
взаимоотношенията им с ФК; и
 – лицензионни договори (по образец) за 
една година или до края на текущата спортно-
състезателна година с БФС и съответния ФК 
на основание на сключен трудов договор между 
треньора по футбол и ФК (лицензионният дого-
вор е тристранен договор, въз основа на който 
треньорът упражнява треньорската професия 
в съответния ФК за съответната спортносъс-
тезателна година);
 – всеки ФК с отбор в Първа лига, както и 
ФК с отбор във Втора лига следва да депозират 
в БФС (Технически комитет) в срок до 7 дни 
преди началото на първенството за съответ-
ната спортносъстезателна година оригинален 
екземпляр от трудов договор за съответните 
длъжности:
за Първа лига:
 – старши треньор на първия отбор – с УЕФА 
„ПРО“ лиценз или с документ, издаден от ТШФ 
при БФС като участник в курс за съответното 
ниво, приключващ до края на календарната 
година, в която стартира спортносъстезател-
ният сезон;
 – помощник-треньор на първия отбор – с 
УЕФА „А“ лиценз;
 – треньор на вратарите на първия отбор – с 
УЕФА „А“ лиценз или минимум „В“ ниво лиценз 
на БФС за треньор на вратари;
 – директор на ДЮШ – с минимум УЕФА 
„А“ лиценз;
 – старши треньори на най-малко 3 отбора 
от ДЮШ: 
 – юноши ст. възраст – с минимум УЕФА 
„А“ лиценз; 
 – юноши мл. възраст – с минимум УЕФА 
„В“ лиценз;